માહિતી કમિશનર તરીકે થનારી નિમણૂકમાં એવી રીતે ફેરફારો થઈ રહ્યા છે કે તે સ્વતંત્રપણે કામ કરી શકશે નહિ. આ ચિંતાનો વિષય છે, કેમ કે હાલમાં પણ ઘણી બધી માહિતી ઉપલબ્ધ નથી કે આપી શકાય તેમ નથી કે અત્રે ઉપસ્થિત નથી એવા બહાના કાઢીને અપાતી નથી. તેમાં બહુ મોડું કરાય છે. તમે અપિલ પર અપિલ કરો અને માહિતી કમિશનર સુધી પહોંચે ત્યાં સુધીમાં પાંચ વર્ષ નીકળી જાય અને સરકાર પણ બદલાઈ જાય. તે સંજોગોમાં અપિલમાં છેલ્લો આશરો માહિતી કમિશનરનો હોય છે, હવે નિમણૂક માટે જો તેને સરકારની દયા પર રહેવાનું હોય તો તે સરકારને ના ગમે તેવી માહિતીને બહાર આવતી રોકવા બધા જ પ્રયાસો કરશે.